
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του ανώτατου κατά μήνα ποσού των βασικών 
μηνιαίων μισθών που μπορεί να καταβληθεί στο με σύμ¬ 
βαση εργασίας ιδιωτικού δικαίου προσωπικό του ΚΕΠΕ. . 1 

Έγκριση χορήγησης ειδικής μηνιαίας αποζημίωσης σε υπαλ¬ 
λήλους της Κεντρικής Υπηρεσίας του Υπουργείου Προε¬ 


δρίας της Κυβέρνησης.. 2 

Καθορισμός αριθμού συνεδριάσεων και αμοιβής στα μέλη των 
δεύτερων Τοπικών Διοικητικών Επιτροπών των Υποκ/ 
των Ι.Κ.Α. Πατησίων και Καλλιθέας. 3 

Τροποποίηση της 105712/8397/14.10.1981 κοινής 
υπουργικής απόφασης για τον ανακαθορισμό του αριθμού 


συνεδριάσεων των Περιφερειακών και Τοπικών Διοικητι¬ 
κών Επιτροπών των Υποκ/των του Ι.Κ.Α.4 

Καθορισμός αποζημίωσης στα μέλη των εξεταστικών επιτρο¬ 
πών κ.λπ. των διαγωνισμών για χορήγηση μεταπτυχια¬ 
κών υποτροφιών του Ιδρύματος Κρατικών Υποτροφιών. 5 

Καθορισμός αμοιβής Μελών και Γραμματέα Ομάδας Εργα- */ 


σίας. 6 

Λήψη απόφασης για την προώθηση ισολογισμού ΤΕΑ- 
ΠΙΕΝ». 7 

Καθορισμός τιμής διάθεσης του εντύπου του Ενιαίου Διοικητι¬ 
κού εγγράφου (ΕΔΕ) που καθιερώθηκε στα Τελωνεία από 
1.1.88.... ....8 


Χορήγηση ειδικής αποζημίωσης για πρόσθετη εργασία υπαλ¬ 
λήλων της Επιτροπής Ολυμπίων και Κληροδοτημάτων. ·9 

Εξαίρεση από τον Ν. 1735/87 της πλήρωσης τετρακοσίων 
εξήντα πέντε (465) θέσεων του κλάδου ΔΕ πληρωμάτων 
ασθενοφόρων στο Εθνικό Κέντρο Άμεσης Βοήθειας. ... 10 

Προκήρυξη διαγωνισμού έξι (6) υποτρόφων εσωτερικού από 
τα έσοδα του κληροδοτήματος Κ. Βελλίου - Βαρώνου. . 11 


Τροποποίηση απόφασης συγκρότησης της Αντιπροσωπευτι¬ 
κής Συνέλευσης Κοινωνικού Ελέγχου (ΑΣΚΕ) της ΕΥ- 
ΔΑΠ..12 

Τροποποίηση της απόφασης συγκρότησης του Τμήματος Με¬ 
λετών του Συμβουλίου Δημοσίων Έργων.13 

Τροποποίηση της τριμερούς Υπουργικής απόφασης Δ2/Β/ 
42295/1558/12.11.1979.14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 38990/1603 (1) 

Καθορισμός του ανώτατου κατά μήνα ποσού των βασικών μη¬ 
νιαίων μισθών που μπορεί να καταβληθεί στο με σύμβαση ερ¬ 
γασίας ιδιωτικού δικαίου προσωπικό του ΚΕΠΕ. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1, παρ. 2 και 3 του αριθ. 644/1964 Β.Δ/τος 
(ΦΕΚ 181/Α') «περί οικονομικής διαχειρίσεως, οικονομικής 
εποπτείας δαπανών πάσης φύσεως κ.λπ., και περί του τρόπου κα¬ 
θορισμού των αποδοχών του Προσωπικού του Κέντρου Προ¬ 
γραμματισμού και Οικονομικών Ερευνών (ΚΕΠΕ)». 

2. Το άρθρο 5 παρ. 4 του Ν.Δ. 1198/1972. 

3. Το Ν, 1558/1985 «Κυβέρνηση και Κυβερνητικά Όρ¬ 
γανα». 

4. Το άρθρο 4 του Π.Δ. 437/1985 «Καθορισμός και ανακα¬ 
τανομή αρμοδιοτήτων των Υπουργείων». 

5. Την αριθ. 6474/ΦΕΚ 451/Β’/30.6.1977 απόφαση 
Πρωθυπουργού και Υπουργού Οικονομικών. 

6. Τις αριθ. πρωτ. ΠΡ.5855/Οικ. 3827/12.10.1978, 
ΠΡ.2106/946/5.3.1980, 104616/13187/8.9.1982 και 
Α20020/Δ972/16.9.1988 κοινές αποφάσεις μας, με τις 
οποίες καθορίστηκε το ανώτατο ποσό των βασικών μηνιαίων 
αποδοχών των με σύμβαση Ιδιωτικού Δικαίου υπαλλήλων του 
ΚΕΠΕ, καθώς και οι πρόσθετες αποδοχές αυτών, αποφασί¬ 
ζουμε: 

1. Καθορίζουμε από την 1η Σεπτεμβρίου 1989 το ανώτατο 
κατά μήνα ποσό των βασικών μηνιαίων μισθών που μπορεί να 
καταβληθεί στο με σύμβαση εργασίας ιδιωτικού δικαίου προσω¬ 
πικό του ΚΕΠΕ κατά γενικές κατηγορίες, ως εξής: 

α) Επιστημονικό Προσωπικό μέχρι ποσού δραχμών 91.513. 

β) Διοικητικό Προσωπικό μέχρι ποσού δραχμών 72.148. 

γ) Βοηθητικό Τεχνικό Προσωπικό μέχρι ποσού δραχμών 
62.223. 

2. Από την χρονολογία αναπροσαρμογή, υπό του Διοικητικού 
Συμβουλίου του ΚΕΠΕ των καταβαλλομένων βασικών μηνιαίων 
μισθών των παραπάνω κατηγοριών προσωπικού, καταργείται 
αυτοδίκαια το ποσό της ΑΤΑ μέχρι 30 Απριλίου 1984 και αρχί¬ 
ζει από 1ης Σεπτεμβρίου 1989 να χορηγείται ΑΤΑ σύμφωνα με 
τους όρους και περιορισμούς που ισχύουν κάθε φορά για τους μο¬ 
νίμους δημοσίους πολιτικούς υπαλλήλους. 

3. Κατά τα λοιπά ισχύουν οι αναφέρόμενες στο προοίμιο αριθ. 
ΠΡ-5855/οικ. 3827/12.10.1978,2106/946/5.3.1980 και 

104616/13187/8.9.1982 κοινές αποφάσεις μας. 

. Η απόφαση αυτή να δημοσιευθεί στην Εφημερίδα της Κυβερνή¬ 
σεως.-. . 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙ ΑΣ ΑΝΤ. ΣΑΜΑΡΑΣ 

-♦- 

Αριθ. 2078880/9080/0022 (2) 

Έγκριση χορήγησης ειδικής μηνιαίας αποζημίωσης σε υπαλλή¬ 
λους της Κεντρικής Υπηρεσίας του Υπουργείου Προεδρίας της 
Κυβέρνησης. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα*. 

β) Του άρθρου 4 του Π.Δ. 437/85 «Καθορισμός και ανακατα¬ 
νομή των αρμοδιοτήτων των Υπουργείων». 

γ) Το Π.Δ. 320/88 «Οργανισμός Υπηρεσιών του Υπουργείου 
Προεδρίας της Κυβέρνησης». 

2. Το γεγονός ότι τα μέτρα που έχουν εξαγγελθεί: 

α) Για τη μεταρρύθμιση και τον εκσυγχρονισμό της δημόσιας 
διοίκησης. , 

β) Για τον έλεγχο της νομιμότητας των διαφόρων πράξεων 
της διοίκησης, σύμφωνα με τις από 2.7.1985 και εφεξής εγκυ¬ 
κλίους και 

γ) Για την εκπαίδευση του προσωπικού των Κέντρων Ενημέ¬ 
ρωσης του πολίτη στις Νομαρχίες του Κράτους καθώς και τον συ¬ 
ντονισμό και την παρακολούθηση της ενημέρωσης αυτής δη¬ 
μιούργησαν πρόσθετη ήδη εργασία στους υπαλλήλους του Υπουρ¬ 
γείου Προεδρίας της Κυβέρνησης, η οποία και θα συνεχισθεί. 

3. Την αναγκαιότητα χορήγησης ειδικής πρόσθετης αμοιβής 
στους υπαλλήλους του κατ’ εξοχήν Επιτελικού Υπουργείου Προε¬ 
δρίας της Κυβέρνησης προκειμένου να αντιμετωπίζονται επιτυ- 
χώς οι αυξημένες ανάγκες του Υπουργείου αυτού μέσα στα πλαί¬ 
σια των αρμοδιοτήτων του για τη διοικητική αναδιάρθρωση και 
του εκσυγχρονισμού της Δημόσιας Διοίκησης, αποφασίζουμε: 

1) Εγκρίνουμε τη χορήγηση ειδικής μηνιαίας αποζημίωσης 
για πρόσθετη εργασία στους υπαλλήλους της Κεντρικής Υπηρε¬ 
σίας του Υπουργείου Προεδρίας της Κυβέρνησης, ως εξής: 

Α. Στους υπαλλήλους των κατηγοριών ΠΕ, ΤΕ και ΔΕ 

α) Με υπηρεσία μέχρι πέντε (5) ετών δεκατέσσερις χιλ. 
(14.000) δρχ. 

β) Με υπηρεσία πάνω από πέντε (5) έτη δεκαοκτώ χιλ. 
(18.000) δρχ. 

Β. Στους επιμελητές και λοιπούς υπαλλήλους κατηγορίας ΥΕ 
του Υπουργείου οκτώ χιλ. (8.000) δρχ. 

2) Η ανωτέρω αποζημίωση δεν καταβάλλεται σε περίπτωση 
απουσίας του υπαλλήλου με αναρρωτική άδεια, άδεια κύησης και 
τοκετού, απόσπασης σε άλλες υπηρεσίες εκτός Υπουργείου ή στο 
Εξωτερικό και γενικά σε κάθε περίπτωση υπηρεσιακής κατάστα¬ 
σης του υπαλλήλου που δεν δικαιολογεί την καταβολή της με 
εξαίρεση μόνο την απουσία στην κατ’ έτος μηνιαία κανονική 
άδεια. 

3) Οι δικαιούχοι της παραπάνω αποζημίωσης δεν δικαιούνται 
άλλης αποζημίωσης για την πιθανή πέραν του υποχρεωτικού 
ωραρίου απασχόλησής τους (υπερωρίες) σε περίπτωση δε συρ- 
|ροής αξιώσεων γίνεται επιλογή. 

Η απόφαση αυτή, που ισχύει από 1 Σεπτεμβρίου 1989, να δη- 


μοσιευθεί στην Εφημερίδα της Κυβερνήσεως και θα κυρωθεί με 
Νόμο. 

Αθήνα, 4 Οκτωβρίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΘΑΝ. ΚΑΝΕΛΛΟΠΟΥΛΟΣ ΑΝΤ. ΣΑΜΑΡΑΣ 

- + - 

Αριθ. 2074165/8500/0022 (3) 

Καθορισμός αριθμού συνεδριάσεων και αμοιβής στα μέλη των 
δεύτερων Τοπικών Διοικητικών Επιτροπών των Υποκ/των 
Ι.Κ.Α. Πατησίων και Καλλιθέας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 176/69. 

2. Τις διατάξεις του Ν. 754/78. 

3. Τις διατάξεις του Ν. 1160/81. 

4. Τις διατάξεις του Ν. 1232/81. 

5. Την Φ.21/814/17.5.89 απόφαση. 

6. Το Π.Δ. 492/84. 

7. Το άρθρο 20 του Ν. 1539/85, αποφασίζουμε: 

1. Καθορίζουμε τον αριθμό των κατά μήνα συνεδριάσεων των 
Δεύτερων Τοπικών Διοικητικών Επιτροπών και Υποκ/των 
Ι.Κ.Α. Πατησίων και Καλλιθέας σε πέντε (5). 

2. Στον Πρόεδρο, στα μέλη, στον εισηγητή και γραμματέα των 
πιο πάνω Επιτροπών θα καταβάλλεται αποζημίωση, η προβλε- 
πόμενη από τις κείμενες διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΝΤΟΝΗΣ ΣΑΜΑΡΑΣ Μ. ΕΒΕΡΤ 

-ψ- 

Αριθ. 2074164/8499/0022 (4) 

Τροποποίηση της 105712/8397/14.10.1981 κοινής υπουργι¬ 
κής απόφασης για τον ανακαθορισμό του αριθμού συνεδριά¬ 
σεων των Περιφερειακών και Τοπικών Διοικητικών Επιτρο¬ 
πών των Υποκ/των του Ι.Κ.Α. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 176/69. 

2. Τις διατάξεις του Ν. 754/78. 

3. Τις διατάξεις του Ν. 1160/81. 

4. Τις διατάξεις του Ν. 1232/81. 

5. Την 105712/8397/14.10.81 κοινή υπουργική από¬ 
φαση. 

6. Το Π.Δ. 492/84. 

7. Το Γ99/14/2.5.89 έγγραφο του Ι.Κ.Α. 

8. Το άρθρο 20 του Ν. 1539/85, αποφασίζουμε: 

Τροποποιούμε την 105712/8397/14.10.81 κοινή υπουρ¬ 
γική απόφαση και ανακαθορίζουμε τον αριθμό των κατά μήνα συ-' 
νεδριάσεων των Περιφερειακών και Τοπικών Διοικητικών Επι¬ 
τροπών των Υποκ/των Ι.Κ.Α. ως κατωτέρω: 

4 

» 

6 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΝΤΩΝΗΣ ΣΑΜΑΡΑΣ Μ. ΕΒΕΡΤ 

--♦- 

Αριθ. 2062778/7307/0022 (5) 

Καθορισμός αποζημίωσης στα μέλη των εξεταστικών επιτροπών 
κ.λπ. των διαγωνισμών για χορήγηση μεταπτυχιακών υπο¬ 
τροφιών του Ιδρύματος Κρατικών Υποτροφιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
Έχοντας υπόψη: 

1. Τις διατάξεις του από 22.7.1952 Β.Δ. «περί οργανισμού 
του Ι.Κ.Υ. (ΦΕΚ 193/Α752). 

2. Τις διατάξεις του άρθρου 17 του Ν. 1505/84 «αναδιάρ¬ 
θρωση μισθολογίου προσωπικού Δημ. Διοικήσεως». 

3. Το αριθ. 2147/5.4.89 έγγραφο του Ι.Κ.Τ. 

4. Την απόφαση του Δ.Σ. του Ι.Κ.Τ. με ημερομ. 15.3.1989, 
αποφασίζουμε: 

Καθορίζουμε την κατ’ αποκοπή ή κατά γραπτή ή προφορική 
εξέταση καταβολή αποζημίωσης των μελών των εξεταστικών 
επιτροπών, εποπτικών επιτροπών των κλητήρων και των καθα¬ 
ριστριών των διαγωνισμών για χορήγηση μεταπτυχιακών υπο¬ 
τροφιών του Ιδρύματος Κρατικών Υποτροφιών, ως εξής: 

1. Για τα μέλη των εξεταστικών επιτροπών στα αντικείμενα 
της Επιστήμης. 

α) Έως είκοσι πέντε (25) υποψηφίους δρχ. 3.000 και 
β) Από είκοσι πέντε (25) υποψηφίους και άνω δρχ. 5.000. 
Τα ποσά αυτά ισχύουν για κάθε μέλος και για κάθε συμμετοχή 
σε γραπτή ή προφορική εξέταση αντικειμένου, στην οποία συ¬ 
μπράττει ως βαθμολογητής. 

2. Για κάθε μέλος από τους εξεταστές Ξένων Γλωσσών, καθη¬ 
γητές Α.Ε.Ι., Τ.Ε.Ι. ή καθηγητές Ξένων Γλωσσών. 

α) Δρχ. 500 για κάθε γραπτή εξέταση κατά υποψήφιο, 
β) Δρχ. 500 για κάθε προφορική εξέταση κατά υποψήφιο, 
γ) Δρχ. 3.000, έως είκοσι πέντε (25) υποψήφιους, για κάθε 
συμμετοχή σε γραπτή ή προφορική εξέταση αντικειμένου που 
πραγματοποιείται εκτός των καθορισμένων από το Ίδρυμα πε¬ 
ριόδων διαγωνισμού Ξένων Γλωσσών. 1 

3. Για τα μέλη των εποπτικών επιτροπών δρχ. 1.200 για 
κάθε μέλος και για κάθε συμμετοχή σε χωριστή γραπτή προφο¬ 
ρική εξέταση αντικειμένου. 

4. Για κάθε καθαρίστρια δρχ. 960, και για κάθε κλητήρα δρχ. 
1.440 και για κάθε εργάσιμη ημέρα απασχόλησης. 

5. Η αμοιβή κάθε μέλους για τη συμμετοχή του στους αναφε- 
ρόμενους διαγωγισμούς υπόκεινται στους περιορισμούς των δια¬ 
τάξεων του Ν. 1505/84. 

6. Από την ισχύ της παρούσας παύουν να ισχύουν όλες οι προ¬ 
γενέστερες αποφάσεις που ρύθμιζαν το ίδιο θέμα. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΝΤΩΝΗΣ ΣΑΜΑΡΑΣ Β. ΚΟΝΤΟΓΙΑΝΝΟΠΟΥΛΟΣ 

-φ- 

Αριθ. 2078218/8979/0022 (6) 

Καθορισμός αμοιβής Μελών και Γραμματέα Ομάδας Εργα¬ 
σίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντες υπόψη: 

1. Τις διατάξεις του Ν. 1797/88 (ΦΕΚ 164/Α/88) «προμή¬ 
θειες του Δημοσίου Τομέα και ρυθμίσεις συναφών θεμάτων». 

2. Τις διατάξεις του Ν. 1558/85 (ΦΕΚ 137/Α/85) Κυβέρ¬ 
νηση και Κυβερνητικά Όργανα. 

3. Τις διατάξεις του Ν. 1505/84 (ΦΕΚ 194/Α/84) Ανα¬ 
διάρθρωση μισθολογίου κ.λπ όπως συμπληρώθηκε από το Ν. 

1810/88 (ΦΕΚ 223/Α/88), καθώς και του Ν. 1256/82 
(ΦΕΚ 65/Α/82). 

4. Τις διατάξεις του άρθρου 40 του Ν. 849/78 (ΦΕΚ 232/ 
Α/78) περί παροχής κινήτρων για την ενίσχυση της περιφερεια¬ 
κής και οικονομικής ανάπτυξης της χώρας. 

5. Τις διατάξεις του Π.Δ. 492/84 (ΦΕΚ 175/Α/84) Συναρ- 
μοδιότητες κατά την έκδοση Διοικητικών Πράξεων κ.λπ. 

6. Τις διατάξεις του Π.Δ. 397/88 (ΦΕΚ 185/Α/88) «Οργα¬ 
νισμός του Υπουργείου Εμπορίου». 

7. Την απόφαση Π5/715/8.2.89 του Γενικού Γραμμ. Κρατ. 
Προμηθειών περί συστάσεως Ομάδας Εργασίας για μελέτη και 
σύνταξη σχεδίου κανονιστικής απόφασης προβλεπόμενης στα άρ¬ 
θρα 14 του Ν. 1797/88, αποφασίζουμε: . 

Καθορίζουμε το ανώτατο όριο των συνεδριάσεων των Μελών 
και του Γραμματέα της παραπάνω Ομάδας Εργασίας σε δέκα 
(10) συνεδριάσεις, για το μήνα Φεβρουάριο, με διάρκεια κάθε συ¬ 
νεδρίασης όχι μεγαλύτερης των πέντε (5). ωρών, τη δε ωριαία 
αποζημίωση σε εξακόσιες (600) δραχμές σύμφωνα με τα προβλε- 
πόμενα στο άρθρο 8 του Ν. 1810/88. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Οκτωβρίου 1989 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΟΥ 

ΑΝΤΩΝΗΣ ΣΑΜΑΡΑΣ ΑΝΔΡΕΑΣ ΑΝΔΡΙΑΝΟΠΟΥΛΟΣ 
-♦- 

Αριθ. 2064950/7524/0022 (7) 

Λήψη απόφασης για την προώθηση ισολογισμού ΤΕΑΠΙΕΝ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: . 

1. Την αριθ. 30640/78/3.4.78 άρθρ. 6 παρ. Γ' απόφαση 
ΤΕΝ (ΦΕΚ 300/3.4.78 τεύχος Β'). 

2. Την αριθ. 145054/6-82/23.6.82 αριθ. 7 κοινή απόφαση 
Υπουργών Προεδρίας της Κυβέρνησης και Εμπορικής Ναυτιλίας 

(ΦΕΚ 431/24.6.82 τεύχος Β'). 

3. Του αριθμ. Ν. 1505/84 όπως τροποποιήθηκε με τον Ν. 
1810/88 (ΦΕΚ 223/5.10.88 τεύχος Α'). 

4. Το αριθ. 11/10.2.89 έγγραφο του ΔΣ/ΤΕΑΠΙΕΝ για την 
έκδοση Κοινής απόφασης Υπουργείου Εμπορικής Ναυτιλίας και 
Υπουργείου Οικονομικών σύμφωνα με το ΠΔ 492/84, αποφασί¬ 
ζουμε: 

1. Τη συγκρότηση της Επιτροπής από τους δύο (2) υπαλλή¬ 
λους του ΟΝ. ΓΚΙΟΤΣΑΛΙΤΗ Παν. και ΚΟΤΤΣΑΝΤΩΝΑΚΗ 
Ανδρ. έργο της οποίας θα είναι η κατάρτιση των ισολογισμών του 
Ταμείου. Τα μέλη της επιτροπής θα απασχολούνται με το συγκε¬ 
κριμένο έργο μετά το πέρας του κανονικού ωραρίου εργασίας 5 
φορές το μήνα επί 5 ώρες την κάθε φορά μέχρι την ολοκλήρωση 
της εργασίας. 

2. Η αμοιβή των πιο πάνω υπαλλήλων θα γίνεται σύμφωνα με 
τις διατάξεις του Ν. 1505/84 όπως τροποποιήθηκε με τον Ν. 
1810/88 (ΦΕΚ 223/5.10.88 τεύχος Α’). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Οκτωβρίου 1989 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΑΝΤΩΝΗΣ ΣΑΜΑΡΑΣ ΑΡΙΣΤΟΤΕΛΗΣ ΠΑΥΛΙΔΗΣ 

-+- 

Αριθ. 1106744/12112/0003 (8) 

Καθορισμός τιμής διάθεσης του εντύπου του Ενιαίου Διοικητικού 
εγγράφου (ΕΔΕ) που καθιερώθηκε στα Τελωνεία από 1.1.88. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το από 3.8.89 Υπηρεσιακό Σημείωμα της 19ης Δ/νσης 
Τελωνειακής του Υπ. Οικ., με το οποίο ζητείται ο καθορισμός τι¬ 
μής διάθεσης του εντύπου του ενιαίου Διοικητικού εγγράφου. 

2. Τις διατάξεις του άρθρου 48 του Ν. 1591/86 (ΦΕΚ 
50/Α’) «Περί αντιτίμων ή δικαιωμάτων πάσης φύσεως για πώ¬ 
ληση βιβλίων, κωδίκων κ.λπ εντύπων, γενικά από Δημόσιες 
Υπηρεσίες προς τρίτους. 

3. Το από 3.8.89 Υπηρεσιακό Σημείωμα της 19ης Δ/νσης 
Τελωνειακής του Υπ. Οικ. και την επ’ αυτού εγκριτική πράξη του 
Υπουργού Οικονομικών. 

4. Το από 2.10.89 πρακτικό της Επιτροπής που συστήθηκε 
για τον προσδιορισμό αντιτίμου διάθεσης του εντύπου του ενιαίου 
διοικητικού εγγράφου, με το οποίο καθορίσθηκε η τιμή που θα 
χρεώνεται και εισπράττεται μόνο με βάση τον ΕΔΕ 6 σε δραχμές 
πενήντα (50), αποφασίζουμε: 

Εγκρίνουμε την ατελή διάθεση του εντύπου του ενιαίου Διοικη¬ 
τικού Τελωνειακού εγγράφου εκτός από το έντυπο της ΕΔΕ 6 στο 
οποίο θα χρεώνεται το ποσό των 50 δραχμών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Οκτωβρίου 1989 

Ο ΥΠΟΥΡΓΟΣ 

ΑΙΜΤΩΙΜΗΣ ΣΑΜΑΡΑΣ 

-Φ- 

Αριθ. 2078205/8975/0022 (9) 

Χορήγηση ειδικής αποζημίωσης για πρόσθετη εργασία υπαλλή¬ 
λων της Επιτροπής Ολυμπίων και Κληροδοτημάτων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Την αριθ. 2019660/2065/3.3.1989 απόφασή μας «Χο¬ 
ρήγηση ειδικής αποζημίωσης για πρόσθετη εργασία φοροτεχνι¬ 
κών υπαλλήλων (ΦΕΚ 160/Β/8.3.1989). 

β) Την αριθ. 2024616/2701/17.3.89 απόφασή μας «Χορή¬ 
γηση ειδικής αποζημίωσης για πρόσθετη εργασία Δημοσιονομι¬ 
κών υπαλλήλων (ΦΕΚ 219/Β/24.3.1989). 

γ) Το γεγονός ότι υπάρχει σοβαρή έλλειψη προσωπικού στην 
υπηρεσία της Επιτροπής Ολυμπίων και Κληροδοτημάτων, 
ύστερα από αποχώρηση 5 διοικητικών υπαλλήλων της για συ- 
νταξιοδόηση και με μετάταξη. 

δ) Τις αυξημένες υπηρεσιακές ανάγκες λόγω της διεθνούς 


προβολής του χώρου του Ζαππείου που διοικεί και διαχειρίζεται 
η Επιτροπή Ολυμπίων και Κληροδοτημάτων. 

ε) Την άμεση έναρξη των εργασιών των ήδη δημοπρατηθέ- 
ντων έργων διαμόρφωσης του λόφου Αρδηττού που ανήκει στην 
κυριότητα της Ε.Ο. & Κ. 

στ) Την προγραμματιζόμενη εκτέλεση έργων για την αναβάθ¬ 
μιση του Ζαππείου Μεγάρου και Κήπου που θα επιβαρύνουν με 
πρόσθετη εργασία την υπηρεσία, αποφασίζουμε: 

1. Εγκρίνουμε τη χορήγηση ειδικής μηνιαίας αποζημίωσης 
για πρόσθετη εργασία στους μονίμους υπαλλήλους της Επιτρο¬ 
πής Ολυμπίων και Κληροδοτημάτων ως εξής: 

Α. Στους υπαλλήλους των κατηγοριών ΠΕ, ΤΕ και ΔΕ. 

α. Με υπηρεσία μέχρι πέντε (5) ετών, δεκατέσσερις χιλιάδες 
(14.000) δραχμές. 

β. Με υπηρεσία άνω των πέντε ετών, δεκαοκτώ χιλιάδες 
(18.000) δραχμές. 

Β. Στους υπαλλήλους ΥΕ (Επιμελητές) οκτώ χιλιάδες (8.000) 
δραχμές. 

2. Τα παραπάνω ποσά χορηγούνται στο τέλος κάθε μήνα εφό¬ 
σον: 

α. Διεκπεραιώνονται όλες οι υποχρεώσεις της υπηρεσίας που 
απορρέουν από τις σχετικές αποφάσεις του Δ.Σ. του ΝΠΔΔ σε 
χρόνο έως 15 ημέρες (εξυπηρέτηση εκθετών συνέδρων, σύνταξη 
συμφωνητικών κ.λπ). 

β. Εκδίδονται και αποστέλλονται για τον προληπτικό έλεγχο 
στο Ελεγκτικό Συνέδριο όλα τα χρηματικά εντάλματα μισθοδο¬ 
σίας, δαπανών κ.λπ, στα απαιτούμενα για την έγκαιρη καταβολή 
των ποσών στους δικαιούχους, χρονικά όρια. 

γ. Βεβαιώνονται και εισπράττονται κάθε μήνα τα έσοδα του 
Κληροδοτήματος. 

δ. Καταρτίζονται ο ετήσιος προϋπολογισμός και ο ετήσιος απο¬ 
λογισμός - ισολογισμός του ΝΠΔΔ στα χρονικά πλαίσια που ορί¬ 
ζουν οι σχετικές διατάξεις. 

ε. Τηρείται και ελέγχεται σε μηνιαία βάση η αποθήκη του μο¬ 
νίμου και αναλωσίμου υλικού της Επιτροπής Ολυμπίων και Κλη¬ 
ροδοτημάτων. 

στ. Πραγματοποιείται ο έλεγχος των προγραμματισθέντων ερ¬ 
γασιών στο Ζάππειο Κήπο και εξασφαλίζεται η απαιτούμενη 
καλή εμφάνιση και συντήρηση του χώρου. 

ζ. Παρακολουθείται και ελέγχεται η πρόοδος των προς εκτέ¬ 
λεση έργων στο λόφο Αρδηττού και η Επιτροπή ανταποκρίνεται 
με ταχύτητα στις υποχρεώσεις της που προέρχονται απ’ αυτά. 

3. Η ανωτέρω αποζημίωση δεν καταβάλλεται σε περίπτωση 
απουσίας του υπαλλήλου με αναρρωτική άδεια, άδεια κύησης και 
τοκετού, απόσπασης σε άλλες υπηρεσίες και γενικά σε κάθε περί¬ 
πτωση υπηρεσιακής κατάστασης του υπαλλήλου που δεν δικαιο¬ 
λογεί την καταβολή της, με εξαίρεση μόνο την απουσία στην κατ’ 
έτος μηνιαία κανονική άδεια. 

4. Οι δικαιούχοι της ανωτέρω αποζημίωσης δεν δικαιούνται 
άλλης αποζημίωσης για την πέραν του υποχρεωτικού ωραρίου 
απασχόλησή τους (υπερωρίες), σε περίπτωση δε συρροής αξιώ¬ 
σεων γίνεται επιλογή. 

Η απόφαση αυτή που ισχύει από 1η Οκτωβρίου 1989, να δη- 
μοσιευθεί στην Εφημερίδα της Κυβερνήσεως και θα κυρωθεί με 
νόμο. 

Αθήνα, 6 Οκτωβρίου 1989 


Ο ΥΠΟΥΡΓΟΣ 

ΑΝΤ. ΣΑΜΑΡΑΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Α2γ/33998 δις/10.10.89 (10) 

Εξαίρεση από τον Ν. 1735/87 της πλήρωσης τετρακοσίων εξή¬ 
ντα πέντε (465) θέσεων του κλάδου ΔΕ πληρωμάτων ασθενο¬ 
φόρων στο Εθνικό Κέντρο Άμεσης Βοήθειας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

) 

Έχοντας υπόψη: 

1. Τις διατάξεις του Ν. 1735/87. 

2. Την αριθ. 536/4.10.89 Πράξη του Υπουργού Προεδρίας 
της Κυβέρνησης. 

3. Τις υπηρεσιακές ανάγκες του Εθνικού Κέντρου Άμεσης 
Βοήθειας. 

4. Το αριθ. 376/88 (ΦΕΚ 169/17.8.88 τ. Α') Προεδρικό 
Διάταγμα, αποφασίζουμε: 

Εξαιρείται από την εφαρμογή των διατάξεων του Ν. 1735/87 
η Κλήρωση τετρακοσίων εξήντα πέντε (465) θέσεων του κλάδου 
ΔΕ πληρωμάτων ασθενοφόρων του Εθνικού Κέντρου Άμεσης 
Βοήθειας, για την οποία δόθηκε η σχετική έγκριση του Υπουργού 
Προεδρίας της Κυβέρνησης με την πράξη του αριθ. 536/ 
4.10.89 και των οποίων η πλήρωση εμπίπτει στις διαδικασίες 
του Νόμου αυτού, προκειμένου να αντιμετωπισθοΰν λειτουργικά 
προβλήματα του Εθνικού Κέντρου Άμεσης Βοήθειας. 

II απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Οκτωβρίου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΑΘΑΝ. ΚΑΝΕΛΛΟΠΟΥΛΟΣ ΜΙΛΤΙΑΔΗΣ ΕΒΕΡΤ 

-+- 

Αριθ. Η/6943 (11) 

Προκήρυξη διαγωνισμού ανάδειξης έξι (6) υποτρόφων εσωτερι¬ 
κού από τα έσοδα του κληροδοτήματος Κ. Βελλίου -Βαρώνου. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Σύμφωνα με: 

1. Την από 9.12.1835 ιδιόγραφη διαθήκη του Κ. Βελλίου - 
Βαρώνου. 

2. Του Α.Ν. 1635/38 (ΦΕΚ 324) περί του τρόπου εκτελέ- 
σεως του σκοπού του κληρ/τος Κ. Βελλίου - Βαρώνου. 

3. Τον Α.Ν. 2039/39 (ΦΕΚ 455). 

4. Το Β.Δ. της 5-12/9/1940 (ΦΕΚ 290). 

5. Το Ν. 1583/1985 (ΦΕΚ 222). 

6. Το Ν. 1473/1984 (ΦΕΚ 127) άρθρο 36. 

7. Την αριθμ. 20/13.6.1989 γνωμοδότηση του Συμβουλίου 
Εθν. Κληροδοτημάτων. 

8. Την αριθ. Η/6235/5.9.1989 (ΦΕΚ 681 τ.Β') απόφαση 
του Υπουργού Εθν. Παιδείας και Θρησκευμάτων με την οποία 
μεταβιβάστηκε η εξουσία υπογραφής στο Γεν. Γραμματέα του 
ΥΠΕΓΙΘ. 

9. Την αριθμ. 12435/28.12.88 απόφαση του Υπουργού των 
Οικονομικών με την οποία μεταβιβάστηκε η εξουσία υπογραφής 
στο Γεν. Γραμματέα του Υπουργείου των Οικονομικών, αποφα¬ 
σίζουμε: 

Προκηρύσσουμε διαγωνισμό σε βάρος των εσόδων του κληρο¬ 
δοτήματος Κων. Βελλίου, για την πλήρωση έξι (6) θέσεων υπο¬ 
τρόφων εσωτερικού, αποφοίτων δευτεροβάθμιας εκπαίδευσης 
που να έχουν εγγραφεί και να φοιτούν σ’ ένα τμήμα των ανωτά- 
των εκπαιδευτικών ιδρυμάτων της χώρας. 

Από τις προαναφερόμενες έξι (6) θέσεις, οι δύο (2) θα πληρω¬ 
θούν με διαγωνισμό για το διορισμό ενός υποτρόφου που κατάγε¬ 
ται από Βλάστη νομού Κοζάνης και ενός από Νέα Πέλλα Αταλά¬ 
ντης νομού Φθιώτιδας. Σε περίπτωση που οι υποψήφιοι είναι ισά¬ 


ριθμοι των θέσεων αυτών, δε θα γίνει διαγωνισμός. 

Οι υπόλοιπες τέσσερις (4) θέσεις θα πληρωθούν με διαγωνισμό 
μεταξύ εκείνων που κατάγονται από την Μακεδονία, στον οποίο 
μπορούν να συμμετάσχουν και εκείνοι που κατάγονται από Βλά¬ 
στη και Νέα Πέλλα Αταλάντης. Σε περίπτωση ισοβαθμίας κατά 
το διαγωνισμό αυτό, μεταξύ των υποψηφίων θα προτιμηθούν οι 
καταγόμενοι από Βλάστη, Νέα Πέλλα, Καστοριά και Σιάτιστα. 

Οι παραπάνω διαγωνισμοί θα γίνουν: 

1. Για τις δύο (2) θέσεις, την 5η Δεκεμβρίου 1989 ημέρα 
Τρίτη και ώρα 8.00 π.μ. 

2. Για τις τέσσερις (4) θέσεις την 14η Δεκεμβρίου 1989 ημέρα 
Πέμπτη και ώρα 8.00 π.μ., σε κτίριο που θα οριστεί από το 
Υπουργείο Εθν. Παιδείας και Θρησκευμάτων. 

Οι υποψήφιοι θα εξεταστούν: γραπτά στην έκθεση και σ’ ένα 
ακόμα μάθημα, στην ύλη της Γ' λυκείου του σχολ. έτους 
1988-89 που ορίστηκε για τις γενικές εξετάσεις λυκείων του 
έτους αυτού, ως ακολούθως: 

1. α) στη φυσική, αυτοί που προέρχονται από την 1η και 2η 
δέσμη 

β) στην ιστορία, αυτοί που προέρχονται από την 3η και 
4η δέσμη. 

2. Οι φοιτητές τών ανωτάτων σχολών καλών τεχνών στην 
εκτέλεση εικαστικού έργου από πρότυπο. 

3. Οι φοιτητές του τμήματος ξένων γλωσσών, μετάφρασης και 
διερμηνείας Ιονίου Παν/μίου, σε μία από τις ξένες γλώσσες Αγ¬ 
γλική, Γαλλική, σύμφωνα με δήλωσή τους. 

Η βαθμολογική κλίμακα είναι 0-20. Επιτυχών θεωρείται 
εκείνος ο οποίος συγκεντρώνει μέσο όρο βαθμολογίας και στα δύο 
μαθήματα τουλάχιστο δέκα τέσσερα (14). Κατά του αποτελέσμα¬ 
τος του διαγωνισμού επιτρέπεται η υποβολή έγγραφης ένστασης 
εντός πέντε (5) ημερών από την ημέρα τοιχοκόλλησης του πρα¬ 
κτικού έκδοσης αποτελεσμάτων. Αναθεώρηση γραπτών δεν προ- 
βλέπεται από την ισχύουσα νομοθεσία. 

Η μηνιαία χορηγία θα είναι έντεκα χιλιάδες (11.000) δρχ. και 
η καταβολή της υποτροφίας θα αρχίσει από την έναρξη του ακα¬ 
δημαϊκού έτους ή εξαμήνου στο οποίο αναφέρεται η υποτροφία 
και θα διαρκέσει ως το τέλος των κανονικών σπουδών τους στο 
τμήμα ή τη σχολή που φοιτούν εφόσον η ετήσια επίδοσή τους θα 
είναι καλή, δηλ. να επιτυγχάνουν στα 3/4 των μαθημάτων τους 
στις τμηματικές εξετάσεις κάθε περιόδου Φεβρουάριου και Ιου¬ 
νίου και θα επιτυγχάνουν στα περισσότερα μαθήματα περιόδου 
Σεπτεμβρίου, διαφορετικά θα διακόπτεται η υποτροφία. 

Όσοι επιθυμούν να λάβουν μέρος στους διαγωνισμούς πρέπει 
να υποβάλουν τις αιτήσεις τους στο Υπουργείο Εθν. Παιδείας και 
Θρησκευμάτων, δ/νση διοικητικού, τμήμα διαχ/σης και μισθ/ 
σίας το αργότερο είκοσι (20) ημέρες πριν από την ημέρα πΟυ έχει 
οριστεί για τη διενέργεια του πρώτου διαγωνισμού, δηλ. μέχρι 
και την 15η Νοεμβρίου 1989 και να αναφέρουν υποχρεωτικά, το 
τμήμα των ανωτάτων εκπ/κών ιδρυμάτων που φοιτούν, τη δέ¬ 
σμη στην οποία ανήκουν, τη διεύθυνση κατοικίας τους και τηλέ¬ 
φωνο. 

Οι αιτήσεις θα συνοδεύονται από τα εξής δικαιολογητικά: 

1. Επικυρωμένο φωτοαντίγραφο αστυνομικής ταυτότητας του 
υποψηφίου ή και των γονέων του, όπου αυτό απαιτείται, από την 
οποία θα προκύπτει: 

α) η ελληνική ιθαγένεια ή η ελληνική καταγωγή και ο τόπος 
καταγωγής του υποψηφίου και 

β) η ηλικία του που δεν πρέπει να είναι μεγαλύτερη των 36 
χρόνων. 

2. Αντίγραφο του τίτλου απόλυσης από σχολείο δευτεροβάθ¬ 
μιας εκπ/σης με βαθμό τουλάχιστο «λίαν καλώς» και διαγωγή 
«κοσμιωτάτη» σύμφωνα με το οποίο έγινε εγγραφή στο τμήμα ή 
τη σχολή που φοιτά. 

3. Βεβαίωση ή πιστοποιητικό του τμήματος του ανώτατου 
εκπ/κού ιδρύματος ότι έχει εγγραφεί και φοιτά ο υποψήφιος. 

4. Απόσπασμα ποινικού μητρώου που να έχει εκδοθεί έξι μήνες 
το πολύ πριν από την ημέρα έναρξης του διαγωνισμού. 

5. Απόφαση του οικείου νομάρχη σύμφωνα με το Ν.Δ. 57/ 

1973 σχετικά με την οικονομική αδυναμία του υποψηφίου και 
της οικογένειας του για την αντιμετώπιση δαπανών ανώτατης 
εκπ/σης. 

6. Υπεύθυνη δήλωση του ν. 1599/86 του υποψηφίου ότι δεν 
έλαβε ούτε λαμβάνει υποτροφία για τις ίδιες σπουδές από την ίδια 
ή άλλη κληρονομιά, κληροδοσία, ή δωρεά και ότι δεν έχει εκπέσει 
λόγω υπαιτιότητάς του από υποτροφία η οποία του έχει απονεμη- 
θεί προηγουμένως. 

Οι υποψήφιοι οι οποίοι για οποιοδήποτε λόγο δεν υπέβαλαν 
πλήρη τα οριζόμενα δικαιολογητικά μέσα στην ανωτέρω προθε¬ 
σμία, μπορούν να τα συμπληρώσουν και να τα υποβάλουν στην 
εξεταστική επιτροπή έως την ημέρα του διαγωνισμού και πριν 
από την έναρξή του. 

Η προκήρυξη αυτή θα δημοσιευθεί στην Εφημερίδα της Κυ- 
βερνήσεως και περίληψή της: 

α) δύο φορές στις εφημερίδες των Αθηνών «Η ΠΡΩΤΗ» και 
«ΚΑΘΗΜΕΡΙΝΗ» 

β) μία φορά στις εφημερίδες της Θεσσαλονίκης «ΕΛΛΗΝΙ¬ 
ΚΟΣ ΒΟΡΡΑΣ» και «ΜΑΚΕΔΟΝΙΑ». 

Αθήνα, 27 Σεπτεμβρίου 1989 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΕΘΝΙΚΗΣ ΠΑΙΔΕΙΑΣ 
ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΝΤ. ΖΗΤΡΙΔΗΣ ΠΕΤΡΟΣ ΓΕΜΤΟΣ 

-- ♦ - 

ΑριΟ. Δ16γ/015/727/Γ (12) 

Τροποποίηση απόφασης συγκρότησης της Αντιπροσωπευτικής 

Συνέλευσης Κοινωνικού Ελέγχου (ΑΣΚΕ) της ΕΥΔΑΠ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
Έχοντας υπόψη: 

1. Τις διατάξεις του Π.Δ. 488/87 «Δομή, ρόλος και τρόπος 
διοίκησης και λειτουργίας της Κοινωνικοποιημένης Επιχείρησης 
Εταιρεία Ύδρευσης και Αποχέτευσης Πρωτεύουσας (ΕΥΔΑΠ)» 
(ΦΕΚ 226/Α/23.12.87). 

2. Την αριθ. Δ16γ/01/623/Γ/7.9.88 απόφασή μας συ¬ 
γκρότησης της Αντιπροσωπευτικής Συνέλευσης Κοινωνικού 
Ελέγχου (ΑΣΚΕ) της ΕΥΔΑΠ, αποφασίζουμε: 

Τροποποιούμε την αριθ. Δ16γ/0ΐ/623/Γ/7.9.88 απόφασή 
μας συγκρότησης της Αντιπροσωπευτικής Συνέλευσης Κοινωνι¬ 
κού Ελέγχου (ΑΣΚΕ) της Εταιρείας Ύδρευσης και Αποχέτευσης 
Πρωτεύουσας (ΕΥΔΑΠ), ως προς τους εκπροσώπους του Κρά¬ 
τους, ως εξής: 

Α. Τακτικά Μέλη 

1. Εξαρχάκος Πέτρος οτυ Στ. Α.Μ. τηλ. 5240034. 

2. Κυριαζής Δρόσος του Ιωαν. Π.Μ. τηλ. 5248438. 

3. Μανθόπουλος Ιωαν. του Βασ. Δικηγόρος τηλ. 
3211776. 

4. Μπραίμης Πέτρος του Δημ. Π.Μ. τηλ. 8955625. 

5. Παπαγεωργόπουλος Ιωαν. του Κανέλλου Ηλεκ. Μηχ. τηλ. 
5241292. 

6. Παπακωνσταντίνου Αλέκος του Κων/νου Υπάλ. Υπ. Γε- 
ωργ. τηλ. 6921635. 

7. Πατσούρης Θεόδωρος του Σπυρ. καθηγ. Μ. Εκπ. τηλ. 
8640348. 

8. Σμυρνιώτης Χαράλαμπος Υδρογεωλόγος ΙΓΜΕ. 

9. Σταθόπουλος Κων/νος του Δημ. Εφοριακός τηλ. 
8137303. 

Β. Αναπληρωματικά μέλη '-' 

1. Γαϊτάνος Νικολ. του Γεωργ. καθηγητής Σχολής Ευελπί- 
δων τηλ. 7014582. 

2. Οικονόμου Άννα-Μερόπη Φαρμακοποιός τηλ. 
2014433. 

3. Παπαγεωργίου Φώτιος του Αλεξ. Τεχνικός τηλ. 
9629855. 


4. Τουμπανιάρης Ιωαν. του Νικολ. Απ. αξιωματικός 
4127963. 

5. Παπαγεωργίου Δημ. του Θεοφ. Υπάλληλος ΥΠΕΧΩΔΕ 
6430497. 

6. Μπαρτσιώτης Αθαν. του Χρήστου ΠΛ. μηχ/κός 
6434568. 

7. Λαγοπάτης Ηλίας του Γεωργ. πολ. μηχ/κός τηλ. 
5235378. 

8. Καλογήρου Νικόλ. του Κων/νου Γεωπόνος 6449113. 

9. Κατσιμπίνης Νικολ. του Ευστ. Αρχ. Μηχ. 6449113. 
Κατά τα λοιπά ισχύει η τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Οκτωβρίου 1989 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΕΘΝΙΚΗΣ ΟΙΚΟΝΟΜΙΑΣ 

Ν. ΚΩ ΙΜΣΤΑΝΤΟΠΟΥΛΟΣ Γ. ΣΟΥΦΛΙΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σ. ΚΟΥΒΕΛΑΣ 
-+- 


Αριθ. Δ17/1/62/Φ.2.5 (13) 

Τροποποίηση της απόφασης συγκρότησης του Τμήματος Μελε¬ 
τών του Συμβουλίου Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την απόφαση ΕΔ2α/01 /5/Φ.2.5./13.1.88 «Συγκρότηση 
του Τμήματος Μελετών του Συμβουλίου Δημοσίων Έργων 
«(ΦΕΚ 38 Β'/88), όπως τροποποιήθηκε και συμπληρώθηκε με 
τις αποφάσεις Δ17α/6/28/Φ.2.5./12.4.88 (ΦΕΚ 247 
Β'/88), Δ17α/02/4/Φ.2.5./19.1.1988 (ΦΕΚ 72 Β’/89) και 
Δ17α/ 01/77/Φ. 2.5./ 9.8.89 (ΦΕΚ 590 β·/89). 

2. Το έγγραφο Μ. 232/οικ./ 14.9.89 του Τμήματος Μελε¬ 
τών του Συμβουλίου Δημοσίων Έργων με το οποίο ζητείται η 
αντικατάσταση στο Συμβούλιο αυτό του Κρίτωνα Κωνσταντινίδη 
που δεν έχει πλέον την ιδιότητα του συμβούλου του Υπουργού και 
της Αγγελικής Σαββίδου που αποχώρησε από την υπηρεσία, 
αποφασίζουμε: 

Τροποποιούμε την ΕΔ2α/01/5/Φ.2.5./13.1.88 απόφαση 
μας για τη συγκρότηση του Τμήματος Μελετών του Συμβουλίου 
Δημοσίων Έργων ως εξής: 

α) Στην περίπτωση β’ της παραγράφου 1 αυτής ορίζουμε ανα¬ 
πληρωτή του Χρήστου Κρέτση τον Βασίλειο Τσιραγάκη, υπάλ¬ 
ληλο του κλάδου ΠΕ4 με βαθμό Α’ της Γεν. Γραμματείας Δημ. 
Έργων σε αντικατάσταση του Κρίτωνα Κωνσταντινίδη. 

β) Στηγν περίπτωση δ' της παραγράφου 1 αυτής ορίζουμε 
αναπληρωτή της Ελένης Γούλιου την Ιωάννα Γεωργούλια, υπάλ¬ 
ληλο του κλάδου ΠΕ2 με βαθμό Α' του Υπουργείου Περιβάλλο¬ 
ντος, Χωροταξίας και Δημοσίων Έργων (ΥΠΕΧΩΔΕ). 

Τα ανωτέρω μέλη ορίζονται για το υπόλοιπο της θητείας του 
Τμήματος Μελετών του Συμβουλίου Δημοσίων Έργων, που λή¬ 
γει στις 31.12.1989. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 


Αθήνα, 9 Οκτωβρίου 1989 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 

Αριθ. Α3/Γ/34529/11548 (14) 

Τροποποίηση της τριμερούς Υπουργικής απόφασης Δ2/Β/ 
42295/1558/12.11.1979. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 περί Οργανώσεως της 
Υπηρεσίας Πολιτικής Αεροπορίας (ΥΠΑ), όπως τροποποιήθηκε 
μεταγενέστερα και με τον Ν. 1340/83. 

2. Τις διατάξεις του Ν. 1815/88 περί κυρώσεως του Κώδικα 
Αεροπορικού Δικαίου. 

3. Τις διατάξεις του ΠΔ 56/89 περί Οργανισμού της ΥΠΑ. 

4. Τις διατάξεις του άρθρου 31 του Ν. 1473/84. 

5. Τις διατάξεις του άρθρου 2 του Ν. 953/79, περί του τέλους 
Αεροπορικών Ταξιδίων Εξωτερικού (ΤΑΤΕ) και άλλων διατά¬ 
ξεων (ΦΕΚ 175/Α/3.8.79). 

6. Την απόφαση Δ2/Β/42295/1558/12.11.1979 περί του 
τέλους αεροπορικών ταξιδίων εξωτερικού (ΤΑΤΕ), καθώς και τις 
αποφάσεις Δ3/Γ/10893/369/30.3.1989, περί αναπροσαρμο¬ 
γής αερ/κών ταξιδίων εξωτερικού (ΤΑΤΕ) και Δ3/Γ/5396/ 
966/12.2.1986 περί αναπροσαρμογής του ΤΑΤΕ και ενοποίη¬ 
σης διατάξεων σχετικών αποφάσεων. 

7. Την αριθ. ΓΛΚ/143903/4367/24.1.84 απόφαση του 
Υπουργείου Οικονομικών, περί είσπραξης εσόδων του Δημοσίου 
που προέρχονται από την ΥΠΑ. 

8. Το με αριθ. 1268/28.12.88 έγγραφο της Νομικής Δ/νσης 
του Υπουργείου Μεταφορών και Επικοινωνιών. 

9. Την αριθμ. Δ2/Α/43103/1501/4.12.86 (ΦΕΚ 853/Β/ 
8.12.86), απόφαση κ. Δ/ΥΠΑ περί μεταβιβάσεως αρμοδιοτή¬ 
των και δικαιώματος υπογραφής με εντολή Διοικητή στους Υπο¬ 
διοικητή, Δ/ντές, Τμηματάρχες και τους λοιπούς προϊσταμένους 
Οργανικών Μονάδων της ΥΠΑ (άρθρο 28 παρ. 7), αποφασί¬ 
ζουμε: 

1. Τροποποιούμε την απόφαση με αριθμ. Δ2/Β/42295/ 
1558/12.11.1979 περί του Τέλους Αερ/κών Ταξιδίων Εξωτε¬ 
ρικού (ΤΑΤΕ), ως προς την παρ. 4 αυτής την οποία καθορίζουμε 
ως ακολούθως: 

«Κάθε υπόχρεος για την καταβολή του τέλους αεροπορικών 
ταξιδίων εξωτερικού (ΤΑΤΕ), καταβάλει το οφειλόμενο ποσό 
χρημάτων στην Τράπεζα της Ελλάδος στον ειδικό λογαριασμό 
της ΥΠΑ Νο 234134/5 εντός ορισμένης προθεσμίας εξόφλησης. 
Η προθεσμία εξόφλησης ορίζεται σε: 

α. Δέκα πέντε (15) ημερολογιακές ημέρες από της ημερομη¬ 


νίας βεβαιώσεως του εσόδου και τελικής υπογραφής του τιμολο¬ 
γίου από τον Διευθυντή του Λογιστικού και Εφοδιαατικού Κέ¬ 
ντρου της ΥΠΑ, (ΛΕΚ/ΥΠΑ), για τιμολόγια των οποίωεν οι πα¬ 
ραλήπτες βρίσκονται στην Ελλάδα. 

β. Είκοσι (20) ημερολογιακές ημέρες από της ημερομηνίας 
βεβαιώσεως του εσόδου και τελικής υπογραφής του τιμολοτγίου 
από τον Διευθυντή του Λογιστικού και Εφοδιαατικού Κέντρου της 
ΥΠΑ, (ΛΕΚ/ΥΠΑ), για τιμολόγια των οποίων οι παραλήπτες 
βρίσκονται στο εξωτερικό και η απαποστολή τους γίνεται ταχυ¬ 
δρομικά (συστημένα). 

- Ο καθορισμός και η αναγραφή στα τιμολόγια της προθε¬ 
σμίας εξόφλησης γίνεται από το αρμόδιο τμήμα του Λογιστικού 
και Εφοδιαατικού Κέντρου της ΥΠΑ, (ΛΕΚ/Β), σύμφωνα με τα 
προαναφερόμενα. 

- Από την επομένη ημέρα από την οποία οι βεβαιωθείσες κατά 
τα ανωτέρω οφειλές από τέλη αεροπορικών ταξιδίων εξωτερικού 
(ΤΑΤΕ) καθίστανται ληξοπρόθεσμες επιβάλλονται επ’ αυτών τό¬ 
κοι υπερημερίας εκ 2 % για κάθε μήνα καθυστέρησης, λαμβανο- 
μένου του μήνα αδιαιρέτως και εις το ακέραιο. 

- Στην περίπτωση που οι υπόχρεοι για την καταβολή του τέ¬ 
λους αεροπορικών ταξιδίων εξωτερικού (ΤΑΤΕ), δεν έχουν γνω¬ 
ρίσει στην ΥΠΑ την διεύθυνσή τους ή νόμιμο εκπρόσωπό τους 
στην Ελλάδα για την αποστολή και εξόφληση των σχετικών εντο¬ 
λών πληρωμής, η είσπραξη των οφειλών τους γίνεται επιτόπια 
στους Αερ/νες από τους αρμοδίους υπαλλήλους της ΥΠΑ. 

- Επίσης επιτόπια θα γίνεται η καταβολή του τέλους στις περι¬ 
πτώσεις ιδιωτικών αερ/φών καθώς και σε οποιεσδήποτε άλλες 
περιπτώσεις ήθελε κριθεί τούτο αναγκαίο κατά την απόλυτο 
κρίση της ΥΠΑ, των περιπτώσεων αυτών καθοριζομένων με 
αποφάσεις της ΥΠΑ. 

2. Κατά τα λοιπά ισχύει ως έχει η ως άνω τροποποιούμενη 
απόφαση με αριθμ. Δ2/Β/42295/1558/12.11.1979. 

Η απόφαση αυτή να δημοσιευθεί στην Εφημερίδα της Κυβερ- 
νήσεως και να ανακοινωθεί σε όλους του ενδιαφερομένους καθώς 
και στις αγγελίες του εγχειριδίου αεροναυτιλιακών πληροφοριών 
(Α.Ι.Ρ. ΟΚΕΕΟΕ). 

Αθήνα, 10 Οκτωβρίου 1989 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

Γ. ΣΟΥΦΛΙΑΣ ΑΝΤ. ΣΑΜΑΡΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤ ΟΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυέε κατά τεύχοε της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 

β) 

» » » 

Β' 

Υ) 

» » » 

Γ' 

δ) 

» » » 

Δ' 

ε) 

» » » 

Αναπτυξιακών Πράξεων 

στ) 

» » » 

Ν.Π.Δ.Δ. 

ζ) 

» » » 

ΠΑΡΑΡΤΗΜΑ 

η) 

» » » 

Δελτ. Εμπ.& Βιομ. Ιδ. 

θ) 

» » » 

Αν. Ειδικού Δικαστηρίου 

Ο 

» » » 

Α.Ε. & Ε.Π.Ε. 

ια) Για όλα τα Τεύχη 


31 I Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

7.000 Δρχ. 350 

10.000 » 500 

4.000 » 200 

10.000 » 500 

8.000 » 400 

4.000 » 200 

2.000 » 100 

5.000 » 250 

1.000 » 50 

20.000 » 1.000 

45.000 » 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















